ভূতের ভবিষ্যৎ ভারতীয় পরিচালক অনীক দত্তের পরিচালিত প্রথম বাংলা চলচ্চিত্র। ২০১২ সালের একটি হিট ছবি। চলচ্চিত্রটি শ্রীরামপুর রাজবাটী-তে স্যুটিং হয়।   কাহিনী  হবু সিনেমা-পরিচালক অয়ন সেনগুপ্ত নিজের প্রথম  সিনেমার শুটিং এর জন্যে লোকেশন দেখতে আসেন 'চৌধুরী প্যালেস' নামে হানাবাড়ী বলে কুখ্যাত একটি প্রাসাদে। হঠাৎ তার আলাপ হয় বাড়িরই একজন ব্যক্তির সঙ্গে যিনি ওখানেই থাকেন । তার কাছে থেকে সেই বাড়িতে থাকা ভূতেদের কাহিনী শোনেন পরিচালক । প্রমোটারি আর দখলদারীর জেরে বিভিন্ন জায়গা থেকে জাতি, ধর্ম, পেশা, লিঙ্গ ও প্রজন্ম নির্বিশেষে গৃহহীন ভূতেরা নতুন আস্তানার খোঁজে জড়ো হয় এই পরিত্যক্ত প্রাসাদে । খরচ টানতে বাড়ীর মালিকরা সেই প্রাসাদ সিনেমার শুটিংয়ের জন্য ভাড়া দিলেও ভূতের উপদ্রবে তা পণ্ড হয়ে যায় । এমন সময় প্রমোটার গনেশ ভুতোরিয়া সেই বাড়ি ভেঙ্গে শপিং মল গড়তে এলে ভূতেরা একযোগে মতলব কষে তাকে তাড়িয়ে দেয় । গল্পের শেষে জানা যায় যিনি এর কথক তিনিও প্রাসাদের বাসিন্দা একজন ভূত । ভূতেদের দেওয়া টাকায় ভূতের বলা কাহিনীর ওপর ভিত্তি করে সেই ভূতুড়ে প্রাসাদেই ভূতেদের ওপর তৈরি হল ভূতের ভবিষ্যৎ ।   অভিনয়ে   পরাণ বন্দ্যোপাধ্যায় - রায়বাহাদুর দর্পনারায়ণ চৌধুরী, ঊনবিংশ শতাব্দীর এক জমিদার, খাজনা আদায়ের সময়ে ডাকাতদের হাতে নিহত হন, 'চৌধুরী প্যালেস'-এর মালিক   জর্জ বেকার - স্যার ডোলাল্ড র‍্যামসে, স্বাধীনতা সংগ্রামীর ছোঁড়া বোমায় নিহত হন, 'চৌধুরী প্যালেস'-এর প্রাচীন বাসিন্দা  স্বস্তিকা মুখোপাধ্যায় - কদলীবালা দাসী, ১৯৪০র দশকের অভিনেত্রী, দর্পনারায়ণ চৌধুরীর বংশধর কেশবনারায়ণ চৌধুরী কর্তৃক প্রেমে প্রত্যাখাত হয়ে আত্মহত্যা করেন, 'চৌধুরী প্যালেস'-এর প্রাচীন বাসিন্দা  সব্যসাচী চক্রবর্তী - বিপ্লব চৌধুরী, দর্পনারায়ণ চৌধুরীর বংশধর, নকশালপন্থী রাজনৈতিক কর্মী, পুলিশের গুলিতে নিহত হন, 'চৌধুরী প্যালেস'-এর প্রাচীন বাসিন্দা, ঘটনার কথক    উদয়শংকর পাল - আত্মারাম পাসোওয়ান, বিহারী রিকশাচালক, গাড়ীচাপা পড়ে মারা যান, 'চৌধুরী প্যালেস'-এর নবীন বাসিন্দা   সুমিত সমাদ্দার - ভূতনাথ ভাদুড়ী, দেশভাগের সময়ে পূর্ববঙ্গ থেকে আসা শরণার্থী, রেললাইনে কাটা পড়ে মারা যান, 'চৌধুরী প্যালেস'-এর নবীন বাসিন্দা   প্রদীপ দাশগুপ্ত - খাজা খান, নবাব সিরাজউদ্দৌলার বাবুর্চি, পলাশীর যুদ্ধে মারা যান, 'চৌধুরী প্যালেস'-এর নবীন বাসিন্দা  সমদর্শী দত্ত - পাবলো পত্রনবীশ, রক সঙ্গীতশিল্পী, অবসাদের বশে মাত্রাতিরিক্ত মাদক সেবনের ফলে মারা যান, 'চৌধুরী প্যালেস'-এর নবীন বাসিন্দা  বিশ্বজিৎ চক্রবর্তী - ব্রিগেডিয়ার যুধাজিৎ সরকার, কার্গিল যুদ্ধের শহীদ, 'চৌধুরী প্যালেস'-এর নবীন বাসিন্দা   মুমতাজ সরকার - কোয়েল ধর, শিল্পপতির মেয়ে, বাবার জুলুম সহ্য করতে না পেরে আত্মহত্যা করেন, 'চৌধুরী প্যালেস'-এর নবীন বাসিন্দা  শাশ্বত চট্টোপাধ্যায় - হাতকাটা কার্তিক, গুণ্ডা, নিজের দলেরই নবাগত সদস্যের হাতে খুন হন   মীর আফসার আলী- গনেশ ভুতোরিয়া, মারওয়াড়ি প্রোমোটার  মনামী ঘোষ - লক্ষ্মী ভুতোরিয়া, গনেশ ভুতোরিয়ার স্ত্রী, পণের জন্য স্বামীর হাতে অগ্নিদগ্ধা হয়ে মারা যান   সঞ্জয় বিশ্বাস - টি. কে গুছাইত, গনেশ ভুতোরিয়ার সেক্রেটারি   খরাজ মুখোপাধ্যায় - প্রমোদ (ওরফে পোঁদ) প্রধান, স্থানীয় রাজনৈতিক নেতা  পরমব্রত চট্টোপাধ্যায় - অয়ন সেনগুপ্ত, বিজ্ঞাপন পরিচালক  শ্রীলেখা মিত্র - মধুমিতা স্যানাল, অভিনেত্রী   বিভু ভট্টাচার্য - সুধীরবাবু, 'চৌধুরী প্যালেস'-এর কেয়ারটেকার  তথ্যসূত্র  বহিঃসংযোগ    বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১২-এর চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:অন্য ভাষায় পুনর্নির্মিত বাংলা চলচ্চিত্র বিষয়শ্রেণী:ভারতীয় হাস্যরসাত্মক লোমহর্ষক চলচ্চিত্র বিষয়শ্রেণী:দেশের বাড়ির পটভূমিতে চলচ্চিত্র বিষয়শ্রেণী:অনীক দত্ত পরিচালিত চলচ্চিত্র